มาที่เซ็นทรัลแจ้งวัฒนะ เกิดอยากกินปิ้งย่าง เลยมาลองร้านนี้ดู บุฟเฟ่ต์ มี 2 ราคา 359 กับ 499 บาท โดยถ้าเลือกแบบ 499 จะสามารถสั่งได้ทุกเมนู รวมพวกของทะเล นอกจากปิ้งย่างแล้วก็ยังมีของกินเล่นอื่นๆ ทั้งเทมปุระ ซูชิ เกี๊ยวซ่า และข้าวหน้าต่างๆด้วย แต่วันนี้เราเน้นกินปิ้งย่าง เลยไม่ค่อยได้สั่งของกินเล่นเท่าไหร่ แต่ที่สั่งเป็นเทมปุระโรลไข่กุ้งสไปซี่ซอสมานี่ชอบเลย ตัวข้าวออกมาเย็นไปหน่อยแต่รสชาติ จานนี้มีสั่งซ้ำหลายรอบ ส่วนจานอื่นเฉยๆ

น้ำจิ้มที่นี่มีให้เลือกสามแบบ ตัวน้ำจิ้มซีฟู้ดผสมมาเด็ดใช้ได้ ส่วนเตาเป็นแบบเตาถ่าน ไฟแรงดี

วันที่ไปเน้นสั่งเนื้อหมูหลายๆแบบ รสชาติคล้ายๆกัน หมูนุ่มดี พอปิ้งเสร็จกินดูเหมือนกินหมูปิ้งเลย ถ้ามีข้าวเหนียวนี่ใช่เลย 555 ส่วนพวกกุ้งกับแซลมอนก็ใช้ได้ ไม่ถึงกับสดมาก กลางๆ ที่น่าแปลกใจคือจานเนื้อ ตอนแรกลังเลว่าจะไม่สั่ง เพราะกลัวเจอเนื้อเหนียว แต่กลับเป็นว่าเนื้อนุ่มใช้ได้เลย 

สำหรับเครื่องดื่ม สามารถเดินไปกดเองได้ มี est. หลายรส รวมทั้งชาเขียว(แบบหวาน), ชาจีน และโซดา ส่วนของหวานมีไอศกรีมให้ตักเองได้ 4 รส รวมทั้ง topping 3-4 อย่าง 

เวลาที่พนักงานแจ้งคือให้ทานได้ 1.30 ชม. แต่ทางผจก.ร้านก็บอกว่าไม่ซีเรียสค่ะ คงเป็นเพราะร้านไม่มีคิวอะไร 

โดยรวมถือเป็นร้านปิ้งย่างที่ใช้ได้ ทำบัตรสมาชิกไปตอนที่เค้ามีโปรฯพอดี ค่าทำบัตร 99 บาท เลยจ่ายเงินสดได้ลด 10% (จ่ายบัตรเครดิตลด 5%) สรุปจ่ายไป 899 บาท ได้ค่าบัตรสมาชิกคืนเรียบร้อย ???? อ่อสำหรับเดือนเกิดสมาชิกได้กินฟรีด้วย เดี๋ยวตอนนั้นคงต้องมาซ้ำอีกสักรอบแฮะ 555


